Du er her: Forside/Borger/Planer & projekter/Max Jørgensens Vej. Endelig vedtagelse af lokalplan 0816-12 Ved Max Jørgensens Vej – et boligområde
www. kolding.dk/lokalplaner
Plan-, Bolig- og Miljøudvalget har den 17. juni 2019 vedtaget lokalplan 0816-12 Ved Max Jørgensens Vej – et boligområde.
Planområdet er beliggende i Seest. Området er en del af Kløvkærgrunden beliggende mellem Overbyvej, Sandbjergvej og Lerbjergvej. Mod nord, syd og øst afgrænses området af ældre parcelhuse, mens det mod vest afgrænses af Max Jørgensens Vej med et nyere bæredygtigt boligområde, Fyrværkeriparken, med almene boliger.
Lokalplanen er ændret i forhold til forslaget, der blev offentliggjort den 8. april 2019, på følgende punkter
Den maksimale bygningshøjde er reduceret fra 8,5 meter til 7,75 meter.
Lokalplanen stiller krav om, at boligvejenes sidearealer og p-pladser m.v. skal befæstes med græsarmering. Kravet er ændret fra tidligere at omfatte græsarmering af beton med kvadratisk eller linjeformet mønster.
Der er sket en omdisponering af det sydøstlige hjørne, så de 2 udlagte byggefelter længst mod øst er flyttet længere ind i området – væk fra naboskel.
Der er sket en omdisponering af det nordøstlige hjørne, så eksisterende plantebælte mod nord bevares i sin fulde udstrækning.
Klagefristen er den 26. juli 2019, hvilket er 4 uger fra offentliggørelsen.